અમીરો માટે કોણ સરકાર ચલાવતા હતા અને ગરીબો માટે કોણ જીવ જાનથી જીવે છે તેનો ફેંસલો પ્રધાનમંત્રી જનધન યોજનાએ આપ્યો છે. મેં 15 ઓગસ્ટે લાલ કિલ્લા પરથી ઘોષણા કરી હતી કે અમે પૈસા વિના ગરીબોના બેંક એકાઉન્ટ ખોલીશું. બેંકના લોકો ઘરે ઘરે ફરીને ખાતા ખોલાવ્યા. તેમણે એવી દેશસેવા કરી કે 1 કરોડ ખાતા માત્ર એક સપ્તાહમાં ખુલી ગયા. જે કામ માટે એક વર્ષ લાગતું હતું તે 1 સપ્તાહમાં થઇ ગયું. મારે 26 જાન્યુઆરી સુધી 7 કરોડ લોકો સુધી પહોંચવાનું લક્ષ્ય હતું. આજે 10 જાન્યુઆરી સુધીમાં 11 કરોડ ગરીબોના ખાતા ખુલી ગયા છે.